Her klikker det for den amerikanske politikeren
En republikansk delstatspolitiker i Illinois fikk nok under en debatt om den demokratisk ledede helsereformen i Representantenes hus denne uka. På videoen over ser du Mike Bost som roper og skriker mot ordstyreren, stadig mer opphisset og rød i ansiktet. Han veiver oppgitt og sint med hendene mens han snakker. - Total makt i én persons hand - dette er ikke den amerikanske måten å gjøre ting på!Tiraden kom etter at det ble fremmet et nytt lovforslag om en pensjonsreform. Bost reagerer på at forslaget ble sendt videre uten at lovgiverne hadde fått en sjanse til å få lese det. - Disse fordømte lovforslagene kommer alltid i siste sekund. Jeg må ha tid til å finne ut av hvordan jeg skal stemme for velgerne mine! Dere burde skamme dere, jeg er drittlei! roper Bost før han kaster en bunke med papirer i lufta. Lovforslaget er hundre sider langt, og Bost sier at de ikke burde stemme over et forslag noe uten å få lese det først. - Nå er det nok! Jeg følger meg som en person som prøver å slippe fri i Egypt. La folket mitt vande! Jeg er fanget av regler som er blitt trådt over hodet på oss, fortsatte en illsint Bost.Ordstyrer Michael Madigan, som har ivret for å få reformen gjennom, lot seg ikke affisere nevneverdig av utskjellingen. Han oppfordret i stedet politikerne om å ikke la seg rive med av følelser. - Frustrasjon, anspenthet og samhandling med forskjellige personligheter som har forskjellige agendaer - det er hverdagen i generalforsamlingen, sier han i følge Huffington Post. Videoen av den sinte politikeren går nå sin seiersgang på internett.
Den amerikanske delstatspolitikeren Mike Bost er hakket mer engasjert enn politikere flest.